கேள்வி: பஷ்மினா - வரலாறு பற்றி நீங்கள் என்ன அறிந்துள்ளீர்கள்?
பதில்: தெற்காசியாவில் நெய்யப்பட்ட சால்வைகள் சிந்துவெளி நாகரிகம் தொடக்கத்திலேயே அணியப்பட்டு வந்திருந்தன. ஒரு பிரபலமான எடுத்துக்காட்டு மொகெஞ்சதாரோ காணப்படும் ஒரு பாதிரியார்-ராஜாவின் சிலை, மூவிலைச் செடி வடிவங்களால் அலங்கரிக்கப்பட்ட சால்வையை அவர் அணிந்துள்ளது போன்று சிலை காணப்படுகிறது. காஷ்மீர் தயாரிக்கப்பட்ட கம்பளி சால்வைகள் கிமு 3 ஆம் நூற்றாண்டுக்கும் கிபி 11 ஆம் நூற்றாண்டுக்கும் இடையில் ஆப்கானிய நூல்களில் குறிப்பிடப்பட்டுள்ளன.Encyclopædia Britannica (2008). ''kashmir shawl''. இருப்பினும், 15 ஆம் நூற்றாண்டில் காஷ்மீரின் ஆட்சியாளர்களால் குறிப்பாக ஜெயிநுல்-அப்தீன் என்பவர் தான் பஷ்மினா தொழிற்துறை பாரம்பரியமாக நிறுவப்பட்டது. இவர் நடு ஆசியா நெசவாளர்களை அழைத்து வந்து காஷ்மீரில் அறிமுகப்படுத்தினார். பிற ஆதாரங்கள் மூலம், மீர் சையித் அலி ஹமதானி என்பவர் பாரம்பரியமான 700 பஷ்மினா நெய்யும் கைவினைஞர்களுடன் பெர்சியாவிலிருந்து காஷ்மீருக்கு வந்து பஷ்மினாவை அறிமுகப்படுத்தியதாகக் கருதுகின்றனர்.Shereza number (2004) Kashmir Academy Arts and Culture (edit.), Jeelani Allaie kashmeriUNESCO report 2014 by Jeelani Allaie பஷ்மினா சால்வைகள் பல நூற்றாண்டுகளாக இப்பகுதியில் உள்ள அரச குடும்பம் மற்றும் மேற்குடியினரால் அணியப்பட்டு வந்துள்ள்ன. இந்தியா, பாகிஸ்தான் மற்றும் நேபாளத்தில் பணக்கார பெண்களின் திருமணத்தில் வரதட்சணையாக பாஷ்மினா போர்வைகள் முக்கிய சீராகக் கொடுக்கப்பட்டன். அவை இந்த நாடுகளில் ஒரு வகையான கௌரவ அடையாளமாகக் கருதப்பட்டது. பஷ்மினா கைவினைப் பாணி காஷ்மீரில் மிர் சையித் அலி ஹமதானியால் பிரபலப்படுத்தப்பட்டன. பாஷ்மினா ஆடு ''ஆடு'' என்ற மலை இனங்களிலிருந்து பெறப்படுகிறது. பாஷ்மினா மற்றும் பொதுவான காஷ்மீர் ஆடுகளிடையே இடையே ஒரு தனித்துவமான வேறுபாடு நாரிழை விட்டம் ஆகும். பொதுவான காஷ்மீர் இழை (15–19 மைக்ரான்) ஆகும். இதனை விட பஷ்மினா இழைகள் மெல்லியதாகவும், தரமானதாகவும் (12–15 மைக்ரான்) அளவில் உள்ளன, எனவே மெல்லிய ரக ஆடைகளை நன்றாக மேலாடை போன்றி தயாரிப்பதற்கு ஏற்றதாக பஷ்மினா இழைகள் உள்ளன. இழைகளின் விட்டம் மிகக் குறைவாக இருப்பதால், பாஷ்மினாவை கையால் பதப்படுத்தி, சால்வைகள், மேலாடைகள், மறைப்புகள், அங்கிகள், ஸ்டோல்கள் போன்ற தயாரிப்புகளில் நெய்யப்படுகிறது. இருப்பினும், ஒரு முடிக்கப்பட்ட பஷ்மினா சால்வையின் தரம் இழை விட்டம் சார்ந்தது மட்டும் அல்ல ஆனால் கம்பளி கைவினைஞர்களின் திறன்களிலும் அது அமைந்துள்ளது. பஷ்மினா பொருட்கள் பெரும்பாலும் காஷ்மீர் மற்றும் நேபாளம் . இன்று, "பாஷ்மினா" என்ற சொல் கண்மூடித்தனமாகப் பயன்படுத்தப்படுகிறது, மேலும் இயற்கை அல்லது செயற்கை இழைகளிலிருந்து தயாரிக்கப்படும் பல மேலாடைகள் "பஷ்மினா" என்ற பெயரில் விற்கப்படுகின்றன, இது சந்தையில் குழப்பத்தை உருவாக்குகிறது. ஒரு உண்மையான பஷ்மினா சால்வையின் அதிக விலையானது, ஒவ்வொரு சால்வையையும் உருவாக்கும் நிபுணர் கைவினைத்திறன் மற்ரும் அரிதான பஷ்மினா கம்பளி, ஆகியவற்றைப் பொறுத்ததாகும் உயர் ரக சாங்தேங்கி இன ஆடுகளிலிருந்து பெற்படும் கம்பளியே காஷ்மீரி பாஷ்மினா ஆடு சால்வையில் பயன்படுத்தப்படுகிறது பெரும்பாலும் உலகளாவிய காஷ்மீர் சால்வை உற்பத்தியில் இந்த ஆட்டின் இனம் 0.1% க்கும் குறைவாகவே உள்ளது.